《答佘宗汉明府二首 其二》
明代·卢龙云

早辞荣禄傲烟霞，到处禅林伴法华。彭泽已繁新种柳，河阳犹记旧栽花。

云晴对客山中月，秋至怀人水上葭。何必勋名俱竹帛，桐江千古重皇家。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。